*Нұр-Сұлтан қаласы                          №                                2021 жылғы 28 сәуір*

**Н.Ә. Назарбаев төрағалық етті**

**Қатысқандар:** (тізім бойынша)

**Қазақстан халқы Ассамблеясының ХХІХ сессиясының күн тәртібі:**

**«Бірліктің, татулық пен келісімнің 30 жылы»**

*(Назарбаев, Тоқаев, Көшербаев, Әзілханов, Санай, Қайрыев, Гловацкая, Мұстафаев, Әуезова, Сүлейменов, Больгерт, Выблов, Альмадиев, Ахметов)*

1.Мына:

1) Қазақстан Республикасының Тұңғыш Президенті – Елбасының Қазақстан халқы Ассамблеясын басқару құқығын Қазақстан Республикасының Президентіне беру туралы;

2) Қазақстан Республикасы Президентінің Қазақстан Республикасының Тұңғыш Президенті – Елбасына «Қазақстан халқы Ассамблеясының Құрметті Төрағасы» мәртебесін бекіту туралы ұсыныстары келісілсін.

**2. Қазақстан Республикасының Үкіметі** «Қазақстан халқы Ассамблеясының ережесі туралы» Қазақстан Республикасы Президентінің 2011 жылғы 7 қыркүйектегі № 149 Жарлығына тиісті өзгерістер енгізуді көздейтін Қазақстан Республикасы Президенті Жарлығының жобасын енгізсін.

**3. Қазақстан халқы Ассамблеясының Хатшылығы:**

1) Қазақстан халқы Ассамблеясының және Қазақстан халқы Ассамблеясы Кеңесінің жаңартылған құрамын бекітуге енгізсін;

**2)** **Қазақстан Республикасының Ақпарат және қоғамдық даму, Білім және ғылым, Мәдениет және спорт министрліктерімен, Нұр-Сұлтан, Алматы, Шымкент қалаларының және облыстардың әкімдерімен** бірлесіп қазақстандық патриотизм, азаматтық теңқұқықтық қағидаттарын, мемлекеттік тілдің біріктіруші рөлін, алуан түрліліктегі бірлікті ілгерілету, ұлтты тұрақты жаңғырту жөнінде шаралар қабылдасын.

**4. Қазақстан Республикасының Ақпарат және қоғамдық даму министрлігі Қазақстан халқы Ассамблеясымен, Қазақстан Республикасының Білім және ғылым министрлігімен, Қолданбалы этносаяси зерттеулер институтымен бірлесіп** интеркультурализм қағидаттарын, оларды кейіннен іске асыра отырып, ілгерілету жөніндегі тәсілдерді тұжырымдасын.

**5. Қазақстан Республикасының Ұлттық қауіпсіздік комитеті Қазақстан халқы Ассамблеясымен, Қазақстан Республикасының Сыртқы істер, Ақпарат және қоғамдық даму министрліктерімен** бірлесіп кез келген сыртқы жанжал әлеуетін Қазақстан Республикасының аумағына көшіріп, оның азаматтарына әсер етудің жолын кесу жөнінде шаралар қабылдасын.

**6. Қазақстан Республикасының Ішкі істер министрлігі Ұлттық қауіпсіздік комитетімен және Бас прокуратурамен** бірлесіп елдің заңдары мен халықаралық міндеттемелеріне сәйкес тұрақсыздандыруға және тәртіпті бұзуға шақыратын адамдарды қатаң жауапкершілікке тартуды қамтамасыз етсін.

**7.** **Қазақстан Республикасының Сыртқы істер министрлігі** Қазақстанмен рухани және мәдени байланысты қолдау және дамыту үшін «халықтық дипломатияны» ілгерілету және шетелдегі бұрынғы Қазақстан Республикасының азаматтарымен, олардың бірлестіктерімен және ұйымдарымен өзара іс-қимылды жандандыру жөнінде ұсыныстар енгізсін.

**8.** **Қазақстан Республикасының Ақпарат және қоғамдық даму министрлігі Нұр-Сұлтан, Алматы, Шымкент қалаларының және облыстардың әкімдерімен** бірлесіп:

1) Қазақстан халқы Ассамблеясының елдегі этносаралық келісімге нұқсан келтіруі мүмкін сын-қатерлердің алдын алу және оларға қарсы тұрудың тиімді институты ретіндегі тиімділігін;

2) кең ауқымды этносаралық коммуникациялар алаңы ретінде аналар кеңестері мен Ассамблеяның қоғамдық келісім кеңестерінің жұмыс істеуін;

3) Қазақстан халқы Ассамблеясының қайырымдылық іс-шараларын жоғары азаматтық патриотизмнің үлгісі ретінде одан әрі ілгерілетуді қамтамасыз етсін.

**9. Нұр-Сұлтан, Алматы және Шымкент қалаларының, облыстардың әкімдері** этносаралық қарым-қатынас, қайырымдылық, волонтерлік және мемлекеттік тілді үйрену орталықтары ретінде достық үйлерінің жұмысын күшейтсін, сондай-ақ олардың материалдық-техникалық базасын нығайту жөнінде шаралар қабылдасын.

10.Осы шешімнің орындалуын бақылау Қазақстан Республикасы Президентінің Әкімшілігіне жүктелсін.

**Қазақстан Республикасының**

**Тұңғыш Президенті – Елбасы Н.Назарбаев**